Palyamba lyake Nshuwau andípagwa kavili pamo na vakwoda vake vavili.
Pamwonite Yesu apita andítangola doni,
“Mwenu!
Ngandolo wa Nnungu aju.”
Vakwoda vavili avalá pavaigwite malove alo vandímwoda Yesu.
Yesu akavona vakwoda vake Nshuwau avalá vamwoda nae kuvaudya,
“Mulambela nyamani?”
Vanavo,
“Labi,”
(Labi,
kwakuvalangangila,
Mwalimu),
“da uwikidilé kwashi?”
Nae do,
“Ida mulole!”
Bai vanavo vandyúka na vandyóna lyutu lyawikidíle kutwala kwikanavo mpaka kudimba liduva.
Wakati wene wo uvele wakati wasakumi yalyulo.
Pakati pavanu avo vavili vamwigwíte Nshuwau atangola na vamwodíle Yesu,
jumo avele Andaleya nung'une Simoni Patulu.
Jojo jo shitandi ankuka ndakadyania na nkulumunu Simoni,
ankumwaulila doni,
“Tunimpata Masiya” (Masiya,
kwakuvalangangila,
Klistu).
Bai Andaleya akantwala Simoni kumuukanavo kumwe Yesu.
Yesu akannola Simoni ndoo,
akamwaulila kushidoni,
“Wako lina lyako Simoni mwanagwe Nshuwau.
Napane kutunduvangila ambi apa vandakushema Kepashi” (Kepashi kwakuvalangangila kunji,
Patulu).
Palyamba lyake Yesu andyámuwa kuujila ku Galileya.
Napanelo ankumwona Pilipo ankumwaulila doni,
“Ngwoda!”
Pilipo avele mwenentete wa pa Beteshaida likaja limwe Andaleya namu Patulu.
Jo Pilipo jo ankunkodya Nataniyele ankumwaulila doni,
“Tunimpata munu wamwandike Musha mu Lilamulo na yadavo Vakulava,
Yesu wa ku Nashaleti,
mwanagwe Yoshe.”
Kutwala Nataniyele kumudya Pilipo doni,
“Ku Nashaleti kunkuululika kwaloka shinu shambone?”
Pilipo kushidoni,
“Ida ulole.”
Yesu kumwona Nataniyele amwidila kutwala kushidoni,
“Mwenu!
Aju ni mwishilaeli mmwiu ákave malambi.”
Nataniyele kumudya,
“Ungumanyidilé kwashi?”
Yesu kushidoni,
“Ata Pilipo akanava kukushema,
wako ùvele mwina nkungu,
nangu ndíkwona.”
Nataniyele kunjang'ula,
“Labi,
wako Mwana wa Nnungu,
kwavanaishilaeli wako ni umu.”
Yesu akanjang'ula kushidoni,
“Da kwamwaa wakukwaulila ndikugwene ùvele mwina nkungu,
ni paukulupila?
Bai undona vinu vikumene kupunda avi.”
Nae kuka mushu aashidoni,
“Ninkumwaulila mwiu uti doni,
mundona kuwa kùshimwike na vanjelo va Nnungu vakwela na vashuluka mu Mwana Wamunu.”